|  |
| --- |
| Základná škola s materskou školou Martina Hamuljaka Oravská Jasenica |



|  |
| --- |
| Školský vzdelávací program |



Ing. Marcela Prielomková

riaditeľka školy

|  |  |
| --- | --- |
| **Názov ŠVP** | **Štátny vzdelávací program pre 1. a 2. stupeň základnej školy v Slovenskej republike** |
| **Motivačný názov ŠkVP** | ***„Vzdelanie má horké korienky, ale sladké ovocie“ Aristoteles*** |
| **Stupeň vzdelania** | **ISCED 1, ISCED 2** |
| **Dĺžka štúdia** | **4 roky + 5 rokov** |
| **Forma štúdia** | **Denná** |
| **Vyučovací jazyk** | **Slovenský** |
| **Druh školy** | **Štátna** |
| **Typ školy** | **Plnoorganizovaná** |
| **Dátum schválenia** | **28. 08. 2015** |
| **Miesto schválenia** | **Oravská Jasenica** |
| **Prerokované v Rade školy** |  |

**Školský vzdelávací program pre primárne a nižšie sekundárne vzdelávanie základnej školy**

**Názov ŠkVP: *Vedieť, znamená uplatniť sa v živote***

Stupeň vzdelania: ISCSD 1, ISCED 2

Dĺžka vzdelania: 9 rokov ( 4 roky + 5 rokov)

Vyučovací jazyk: slovenský

Forma štúdia: denná

Druh školy: štátna

Typ školy: plnoorganizovaná

Predkladateľ: Ing. Marcela Prielomková, riaditeľka školy

Názov školy: ZŠ s MŠ Martina Hamuljaka

Adresa školy: 029 64 Oravská Jasenica 141

IČO: 37810308

Kontakt: 043/5525115, fax 043/5524801

e-mail: [skoj@post.sk](mailto:skoj@post.sk)

Koordinátor pre tvorbu ŠkVP: Ing. Ivan Žofaj

Zriaďovateľ: Obec Oravská Jasenica

Adresa: 029 64 Oravská Jasenica 126

Kontakt: 043/5525121

Podpis riaditeľky školy

**Záznamy o zmenách, inováciách a úpravách v ŠkVP**

|  |  |  |  |
| --- | --- | --- | --- |
| **Platnosť** | **Dátum** | **Zaznamenanie zmeny, úpravy, inovácie** | **Prerokované v PR a RŠ** |
| Platnosť ŠkVP | Od 01.09.2008 |  | PR- 30.09.2008  RŠ- 10.09.2008 |
| **Revidovanie** |  | | |
| Od 01.09.2009 |  | Rámcové učebné plány a učebné osnovy pre 2.a 6. ročník | PR - 02.09.2009  RŠ – 04.09.2009 |
| Od 01.09.2010 |  | Rámcové učebné plány a učebné osnovy pre 3.a 7. ročník | PR – 26.08.2010  RŠ – 03.09.2010 |
| Od 01.05.2011 |  | Metodický pokyn č. 22/2011 na hodnotenie žiakov základnej školy | PR – 25.04.2011  RŠ – 04.05.2011 |
| Od 01.09.2011 |  | Rámcové učebné plány a učebné osnovy pre 4.a 8. ročník | PR – 27.08.2011  RŠ – 30.08.2011 |
| Od 01.09.2012 |  | Rámcové učebné plány a učebné osnovy pre 5.a 9. ročník | PR- 26.08.2012  RŠ – 27.08.2012 |
| Od 01.09.2013 |  | Zmena vyučujúcich | PR- 30.08.2014  RŠ- 14.10.2014 |
| Od 01. 09. 2014 |  | Rámcové učebné plány a učebné osnovy pre 1, 5.až 9. ročník | PR – 02. 09. 2014  RŠ – 29. 09. 2014 |
| Od 01. 09. 2015 |  | Rámcové učebné plány a učebné osnovy – staré 6., 9. roč.  Rámcové učebné plány a učebné osnovy – nové – 1. a 5. ročník  Učebné osnovy nové predmetu Viac ako peniaze | PR – 28. 8. 2015  RŠ – 22. 9. 2015 |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Obsah**

[I Všeobecná charakteristika školy 5](#_Toc429041203)

[1 Veľkosť školy 5](#_Toc429041204)

[2 Charakteristika žiakov 5](#_Toc429041205)

[3 Charakteristika pedagogického zboru 5](#_Toc429041206)

[4 Organizácia prijímacieho konania 6](#_Toc429041207)

[5 Dlhodobé projekty 7](#_Toc429041208)

[6 Spolupráca s rodičmi a inými subjektmi 8](#_Toc429041209)

[7 Priestorové a materiálno-technické podmienky školy 9](#_Toc429041210)

[8 Škola ako životný priestor 11](#_Toc429041211)

[9 Podmienky na zaistenie bezpečnosti a ochrany zdravia pri výchove a vzdelávaní 12](#_Toc429041212)

[II Charakteristika školského vzdelávacieho programu 14](#_Toc429041213)

[1 Pedagogický princíp školy 14](#_Toc429041214)

[2 Zameranie školy a stupeň vzdelania 14](#_Toc429041215)

[3 Profil absolventa 17](#_Toc429041216)

[4 Pedagogické stratégie 19](#_Toc429041217)

[5 Zabezpečenie výučby pre žiakov so špeciálnymi potrebami 20](#_Toc429041218)

[6 Začlenenie prierezových tém 22](#_Toc429041219)

[III Vnútorný systém kontroly a hodnotenia 25](#_Toc429041220)

[1 Hodnotenie vzdelávacích výsledkov práce žiakov 25](#_Toc429041221)

[2 Vnútorný systém kontroly a hodnotenia zamestnancov 40](#_Toc429041222)

[3 Hodnotenie školy 42](#_Toc429041223)

[IV Školský učebný plán 43](#_Toc429041224)

[V Učebné osnovy 50](#_Toc429041225)

# I Všeobecná charakteristika školy

## 1 Veľkosť školy

Základná škola s materskou školou v Oravskej Jasenici je plnoorganizovanou školou s právnou subjektivitou. Jej zriaďovateľom je Obecný úrad Oravská Jasenica. Škola ako plnoorganizovaná funguje od školského roku 1990/1991. Základná škola poskytuje úplné základné vzdelanie. Vyučovacím jazykom je slovenčina.

V tomto školskom roku navštevuje školu 225 žiakov, ktorí sú rozmiestnení do 12 tried: 7 tried v ročníkoch 1. – 4. a 5 tried v ročníkoch 5. – 9. Okrem kmeňových učební sú v škole dve počítačové učebne, jedna jazyková a jedna špeciálna učebňa fyziky a chémie, jedna žiacka kuchynka, učebňa techniky, pohybové štúdio, televízna miestnosť a školská knižnica. Škola sa nachádza v centre obce. V exteriéri školy je možné využívať v prípade priaznivého počasia aj vybudovanú „eko triedu“. Súčasťou základnej školy je aj materská škola, kde sú tri oddelenia, školský klub detí a zariadenie školského stravovania.

## 2 Charakteristika žiakov

Všetci žiaci, ktorí navštevujú Základnú školu v Oravskej Jasenici sú slovenskej národnosti a sú z obce Oravská Jasenica, jedna žiačka je z obce Mútne.

V súčasnosti má škola 12 žiakov so špeciálnymi výchovno-vzdelávacími potrebami, ktorí sú začlenení do bežných tried základnej školy. Škola nemá svojho špeciálneho pedagóga, spolupracuje s CPPPaP v Námestove, s CŠPP v Námestove so špeciálnym pedagógom, klinickým psychológom a ďalšími odborníkmi.

## 3 Charakteristika pedagogického zboru

V škole pracuje 20 pedagógov. Všetci pedagogickí zamestnanci majú vysokoškolské vzdelanie a pedagogickú spôsobilosť pre výkon svojho povolania. Takmer všetci pedagogickí zamestnanci sa zúčastňujú aj ďalšieho vzdelávania, aby sa ďalej vo svojej práci zdokonaľovali, a aby žiakom prinášali a odovzdávali stále nové a nové informácie. Všetci učitelia absolvovali vzdelávanie IKT.

Ochota a obetavosť, tvorivosť a entuziazmus učiteľov najlepšie dokazujú veľmi dobré výsledky žiakov, ktorí sú učiteľmi pripravovaní na rôzne súťaže (spoločensko-vedného, prírodovedného či športového zamerania).

V súčasnej dobe pôsobí v škole jeden asistent učiteľa pre žiakov prvého i druhého stupňa.

Pre plynulé zabezpečenie chodu školy je veľmi dôležitá úroveň aj funkčnosť metodických orgánov, jednotlivých metodikov ako aj inštitúcií podieľajúcich sa spoločne so školou na výchovno-vzdelávacom procese. V škole pôsobia aj koordinátor pre protidrogovú prevenciu, výchovný poradca,  koordinátor pre environmentálnu výchovu, koordinátor finančnej gramotnosti, koordinátor pre ľudské práva, koordinátor prevencie obezity, metodické združenie pre 1.-4. roč., predmetová komisia pre humanitné predmety, predmetová komisia cudzích jazykov a predmetová komisia pre prírodovedné predmety. Okrem toho 7 učiteľov spravuje kabinetné zbierky, 1 učiteľka vedie školskú knižnicu a 1 učiteľ sa stará o sklad učebníc. Všetky tieto funkcie vykonávajú učitelia popri svojej základnej práci.

V pedagogickej práci dbáme na vysokú profesionalitu, zanietenosť, zodpovedný prístup k práci. Vedenie školy podporuje kontinuálne vzdelávanie pedagogických zamestnancov podľa záujmu zamestnancov a súladu s potrebami školy.

V školskom klube detí máme dva oddelenia s jednou kvalifikovanou vychovávateľkou.

## 4 Organizácia prijímacieho konania

Do prvého ročníka sa prijíma dieťa, ktoré splnilo podmienky na začatie plnenia povinnej školskej dochádzky podľa § 19 a o ktorého prijatie na základe zápisu podľa §20 odsek 2 zákona č. 245/2008 požiadal zákonný zástupca. Na základné vzdelávanie možno výnimočne prijať dieťa, ktoré nedovŕšilo šiesty rok veku, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast.

Zápis do prvého ročníka sa koná v čase od 1. apríla do 30. apríla príslušného roka. Presný dátum určí zriaďovateľ školy po dohode s riaditeľom školy vo VZN obce.

O prijatí dieťaťa na základné vzdelávanie rozhodne riaditeľ školy do 31. mája, ktorý predchádza školskému roku, v ktorom sa má základné vzdelávanie začať.

Do prvého ročníka základnej školy sa prijíma dieťa, ktoré dovŕšilo šiesty rok veku a dosiahlo školskú spôsobilosť.

O prijatí dieťaťa so špeciálnymi výchovno-vzdelávacími potrebami rozhoduje riaditeľ školy na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie, vydaného na základe diagnostického vyšetrenia dieťaťa. Riaditeľ školy pred prijatím dieťaťa so špeciálnymi výchovno-vzdelávacími potrebami do školy so vzdelávacím programom pre žiakov so špeciálnymi výchovno-vzdelávacími potrebami poučí zákonného zástupcu o všetkých možnostiach vzdelávania jeho dieťaťa.( §61, ods. 1,z.č.245/2008).

Nikoho nemožno oslobodiť od plnenia povinnej školskej dochádzky. Ak dieťa po dovŕšení šiesteho roku veku nedosiahlo školskú spôsobilosť, riaditeľ školy rozhodne o odklade začiatku plnenia povinnej školskej dochádzky dieťaťa o jeden školský rok, a to vždy na žiadosť zákonného zástupcu. Súčasťou žiadosti zákonného zástupcu je odporučenie príslušného zariadenia výchovného poradenstva a prevencie ( §19, ods. 4, z. č. 245/2008).

## 5 Dlhodobé projekty

Základná škola je zapojená do mnohých dlhodobých projektov akými sú:

* Škola podporujúca zdravie – spolupráca s rodičmi,
* „Jablko – citrón“- spolupráca s PZ Námestovo a poisťovňou Generali
* Správaj sa normálne - spolupráca s PZ Námestovo,
* Červené stužky – spolupráca s Gymnáziom sv. Františka v Žiline
* Vrchnakománia – spolupráca s DREI METAL – charitatívny charakter
* Zber papiera a tetrapakov – spolupráca so Združením Biela Orava
* Hovorme o jedle – spolupráca so Slovenskou poľnohospodárskou a potravinárskou komorou,
* Ovocie na školách – spolupráca p. Delinčák,
* Beseda s chlapcami Kráľová pri Senci – spolupráca s Oravským centrom mládeže, Ústie nad priehradou,
* Živá knižnica – spolupráca s občianskym združením V.I.A.C.
* Erasmus plus KA1 – „Vzdelávanie učiteľa pre vzdelávanie žiaka“
* Erasmus plus KA2 – medzinárodný projekt pre multilaterárne školské partnerstva,
* Neber drogu - zober loptu – buď fit – spolupráca s Poľovným združením Brabírka,
* Divadlo J. G. Tajovského Zvolen - pravidelne 1 – 2 krát ročne navštevujú žiaci divadelné predstavenia, alebo muzikály v rámci vyučovania vo Zvolene,
* Anglický týždeň - týždeň s anglickým lektorom,
* Projekt SME do škôl – spolupráca s Petit Press

Už niekoľko rokov sa škola zapája do projektov Leonardo,  matematický klokan, Malynár. Žiaci sa v minulom školskom roku zúčastnili vedomostných a logických súťaží ako napr. Expert Geniality show, Chytráčik, Euráčik, IQ – olympiáda a snahou je, aby sa tieto súťaže rozvíjali aj naďalej. Pedagógovia a žiaci sa snažia dávať do povedomia aktivity akými sú „Deň Zeme“, „Deň narcisov“ „Deň vody“, „Deň mlieka“, Deň nezábudok“, „Deň šípok“ a mnohé iné pamätné dní.

Medzi projekty, ktoré si vytvorila škola sama patrí, medzi žiakmi 1. stupňa veľmi obľúbená „Rozprávková noc“ a „Deň remesiel“, ktorý je organizovaný v predvianočnom čase celou školou a širokou komunitou obce.

## 6 Spolupráca s rodičmi a inými subjektmi

Škola bude aj naďalej pracovať na užšom prepojení s rodičmi. Rodičia by mali byť neodmysliteľnou súčasťou výchovno-vzdelávacieho pôsobenia. Mali by sa stať aktívnymi spolupracovníkmi školy, ktorí majú ochotu škole, žiakom aj učiteľom pomáhať. Štandardná spolupráca školy a rodičov sa prejavuje v rámci rodičovských združení. Darí sa nám zapájať rodičov do aktivít organizovaných školou. Rodičia vedú krúžky, veľmi pomáhajú pri organizácií Dňa remesiel. V zimnom období organizujú pre žiakov Karneval na ľade, Deň otcov, Výtvarné nedeľné popoludnie. Rodičia pomáhajú škole aj sponzorsky, či už finančnou pomocou alebo poskytnutím dobrovoľnej služby pri úprave okolia a pod.

Konfliktné situácie sa riešia ihneď po vzniknutej situácií v spolupráci triedny učiteľ, výchovná poradkyňa, vedenie školy a prizvaný je rodič. Zo stretnutia je vyhotovený stručný písomný zápis, ktorý rodič podpíše (viď zošit zápisov).

O výchovno-vzdelávacích výsledkoch je rodič informovaný na rodičovských združeniach, dňoch otvorených dverí, konzultačných dňoch. Pravidelne prostredníctvom žiackej knižky, internetovej žiackej knižky, e-mailovej komunikácie. Zákonný zástupca žiaka si môže, v prípade potreby, dohodnúť osobné stretnutie s pedagógom aj mimo konzultačných dní po telefonickom oznámení.

Škola spolupracuje s radou školy, ktorá zasadá spravidla 3 - krát ročne. Na svoje zasadnutia pravidelne pozýva riaditeľku školy, ktorá členov rady školy informuje o výchovnovzdelávacom procese, ekonomickom zabezpečení školy, materiálno- technickom vybavení, počte prijatých žiakov do 1. ročníka , umiestnení na stredných školách a všetkých aktivitách a potrebách školy.

Rada školy má 11 členov – 2 pedagogickí zamestnanci školy, 1 nepedagogický zamestnanec školy, 4 zástupcovia rodičov, 4 delegovaní zástupcovia zriaďovateľa.

Škola má nadštandardnú spoluprácu s CPPPaP ako aj so ŠCPPPaP v Námestove. Tieto zariadenia poskytujú žiakom školy psychologické poradenstvo a špeciálnopedagogické vyšetrenia. Ich odborní zamestnanci robia priamo v škole skupinové aktivity. Výchovná poradkyňa zabezpečuje kontakt. Pri špeciálnopedagogických a psychologických diagnostikách jednotlivých žiakov je potrebný písomný súhlas rodiča.

Veľmi dobrú spoluprácu má škola pri zabezpečovaní pomoci v tejto oblasti aj s klinickým psychológom a surdopédom.

So školou ďalej spolupracujú:

* Obecný úrad Oravská Jasenica – exkurzie, čistenie obce, materiálne zabezpečenie,
* Poľovnícke združenie Brabírka- organizácia MDD, vedú krúžok,
* Hasičský zbor Oravská Jasenica – vedú krúžok, ukážky zásahov, besedy, ostrý nácvik evakuácie,
* Mestská knižnica Námestovo- besedy,
* Okresné riaditeľstvo Policajného zboru v Námestove- besedy, súťaže, prednášky,
* MPC Žilina – ďalšie vzdelávanie pedagogických zamestnancov,
* Farský úrad Oravská Jasenica - organizovanie Mikuláša,
* Klub dôchodcov – starší učia mladších, Deň remesiel, ukážky prác zo šúpolia,
* Urbár – materiálna pomoc,
* Územná poliklinika Námestovo – besedy pre žiakov, názorné ukážky správneho poskytnutia prvej pomoci,
* Miestni podnikatelia – poskytnutie sponzorstva

## 7 Priestorové a materiálno-technické podmienky školy

Základná škola sídli spolu s materskou školou v jednej budove. Budova školy bola postavená v roku 1974. V roku 1995 bola pristavená nová časť, čím sa škola výrazne zmodernizovala. Neustály nárast žiakov si vyžiadal rekonštrukciu podkrovia. Aj napriek týmto pozitívnym zmenám škola stále zápasí s nedostatkom priestorov.

Na prízemí sa nachádzajú šatne pre žiakov s kamerovým systémom, vstupný areál, kde sú prezentované úspechy žiakov v súťažiach, nástenka, kde sa umiestňujú materiály pre verejnosť, informačná tabuľa projektu Erasmus plus KA2 – Školské partnerstvá, kabinet výchovného poradcu, ktorý má pre potreby poradenstva samostatný počítač s tlačiarňou, priestor na prijímanie rodičov žiakov, zborovňa, kde má každý učiteľ svoj pracovný stôl a skrinku na ukladanie zošitov a pomôcok. Učiteľom sú tu k dispozícii 3 počítače s tlačiarňou a rozmnožovacím strojom. Ďalej je na prízemí riaditeľňa a miestnosť pre zástupcu riaditeľa. Každý má svoj počítač s tlačiarňou a u ZRŠ aj skener. Okrem tohto je tu ešte špeciálna učebňa fyziky a chémie s interaktívnou tabuľou, kabinet fyziky a matematiky, počítačová učebňa, kde je 19 počítačov a interaktívna tabuľa, televízna miestnosť, ktorá slúži pedagógom a žiakom vo vyučovacom procese.

Na prvom poschodí v novej časti budovy je 7 tried, ŠKD, vybavený televízorom, DVD prehrávačom, knižnicou a pomôckami na činnosť detí. Ďalej sa tu nachádza školská jedáleň a kancelária pre účtovníčky. V starej časti tohto poschodia sú 3 triedy, pohybové štúdio, kabinet telesnej výchovy a sklad starých učebníc.

V podkroví sa nachádzajú 2 triedy, jazyková učebňa s počítačom (anglický, nemecký a ruský jazyk), počítačová učebňa s 19 počítačmi a interaktívnou tabuľou, žiacka kuchynka, učebňa techniky, archív, kabinety, sklad nových učebníc a nová školská knižnica.

Každá trieda má pevné internetové pripojenie a v celej budove školy je možnosť WIFI pripojenia na internet.

Vo všetkých triedach sú nové lavice a stoličky, postupne sa dokupuje didaktická technika, dvakrát ročne sa dopĺňa knižničný fond, robí sa nákup učebných pomôcok a materiálov pre sústavné zvyšovanie kvality vzdelávania v našej škole. Máme v pláne priebežne uskutočniť výmenu dosluhujúcich počítačov za nové, vybaviť triedy v podkroví a jednu triedu na prvom poschodí interaktívnym dataprojektorom tak, aby každý vyučujúci mal možnosť využívať prostriedky IKT v každej triede. Triedy na južnej strane je potrebné vybaviť žalúziami, poprípade iným zatemňovacím vybavením ako je v súčasnosti. V súčasnej dobe veľkým nedostatkom školy je nedostatok kmeňových učební. Jedna trieda je umiestnená v nevyhovujúcom priestore a jedna trieda je v doobedňajších hodinách umiestnená do triedy školského klubu. Ďalším nedostatkom je chýbajúca telocvičňa a nevhodné podmienky na realizáciu výchovno – vzdelávacieho procesu, najmä chýbajúce bežecké dráhy atletických disciplín v exteriéri školy.

Počas posledných štyroch rokov sme v škole urobili nasledujúce zásahy, aby sa žiaci a všetci zamestnanci cítili dobre a príjemne, aby sa uľahčila a skvalitnila práca:

- osamostatnenie kúrenia MŠ a ZŠ,

- namontovanie termostatických hlavíc na vykurovacie telesá,

- vymaľovanie všetkých priestorov v interiéri,

- monitorovanie zadnej časti budovy a školského ihriska moderným kamerovým systémom,

- zavedenie plynovej prípojky do školskej jedálne,

- modernizácia kuchyne,

- kompletne prerobená špeciálna učebňa fyziky a chémie,

- vytvorenie a zariadenie televíznej miestnosti,

- rekonštrukcia toaliet v starej časti budovy,

- výmena žiackych lavíc a stoličiek,

- oprava školského ihriska s umelou trávou,

- vytvorenie úplne novej školskej knižnice s digitalizovaným výpožičným systémom Clavius,

- pravidelné dopĺňanie knižničného fondu,

- vybavenie všetkých tried novými interaktívnymi tabuľami, resp. dataprojektami,

- vytvorenie prijímacieho priestoru pre rodičov,

- zavedenie internetu do každej učebne,

- nový náter strechy kotolne a vrát kotolne,

- nový náter oplotenia okolo celého areálu školy,

- prebudovanie vstupného areálu, interiér aj exteriér,

- zakúpenie a rozmiestnenie oddychových lavičiek pre žiakov po chodbách školy,

- vybudovanie skalky pred školou,

- výsadba zelene pred školou,

- vybavenie kabinetov a archívu policovým systémom,

- vybudovanie „eko – triedy“ v exteriéri školy.

## 8 Škola ako životný priestor

Veľkým plusom pre školu je jej prostredie, ktoré je veľmi príjemné a esteticky pekne upravené. Zásluhu na tom majú všetci zamestnanci školy a samozrejme aj žiaci. Všetci sa spoločne snažia toto prostredie stále spríjemňovať aj vďaka ústretovému prístupu učiteľov v rámci výchovno – vzdelávacieho procesu (Svet práce, Pracovné vyučovanie, Výtvarná výchova a pod.). Chceme klásť dôraz na budovanie priateľskej atmosféry medzi žiakmi a učiteľmi i medzi žiakmi navzájom.

Škola prostredníctvom násteniek informuje o dianí v škole. Chceli by sme, aby boli nástenky prezentáciou práce žiakov, aby rodičia pri návšteve školy boli aj touto formou informovaní o práci svojich detí.

## 9 Podmienky na zaistenie bezpečnosti a ochrany zdravia pri výchove a vzdelávaní

V rámci bezpečnosti a ochrany zdravia pri výchove a vzdelávaní sa vykonávajú pravidelné školenia zamestnancov školy, ktoré vykonáva zmluvný bezpečnostný technik Mgr. Albín Pisarčík. Škola o tomto vedie predpísanú písomnú agendu. Vykonávajú sa poučenia samotných žiakov triednymi učiteľmi na začiatku školského roka, počas triednických hodín a pred každou činnosťou a aktivitou, ktorá si takéto poučenie vyžaduje, ďalej v prípade závažného porušenia a vždy pred začiatkom všetkých prázdnin.

V odborných učebniach je na dostupnom mieste vnútorný poriadok špecializovaných učební.

Škola pri výchove a vzdelávaní, pri činnostiach priamo súvisiacich s výchovou a vzdelávaním prihliada na základné fyziologické potreby detí a žiakov, vytvára podmienky na zdravý vývin detí a žiakov a dbá na predchádzanie sociálnopatologickým javom. Z toho dôvodu má škola vypracovaný plán činnosti koordinátora primárnej prevencie. Staráme sa o bezpečnosť a ochranu zdravia detí a žiakov a poskytujeme im nevyhnutné informácie na zaistenie bezpečnosti a ochrany zdravia. Škola vedie evidenciu školských úrazov, ku ktorým prišlo počas výchovnovzdelávacieho procesu alebo pri činnostiach organizovaných školou.

Pedagogickými aj prevádzkovými zamestnancami sú vykonávané zápisy, ktoré upozorňujú na nedostatky. Vykonávajú sa pravidelné kontroly a revízie na technických zariadeniach tak, aby bola dodržaná BOZP zamestnancov na všetkých úsekoch.

Služby poskytované školou:

1. **Poradenstvo ( žiakom a rodičom)**

- žiakom vo vzdelávaní,

- pri riešení osobných problémových situácií,

- pri problémoch medzi žiakmi,

- pri príprave nadaných a talentovaných žiakov,

- pri príprave žiakov na stredné školy,

- pri vzdelávaní žiakov so ŠVVP,

- pri výbere strednej školy ( povolania).

2. **Školský klub detí (ŠKD)**

Školský klub detí zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania a v čase školských prázdnin. Vhodné striedanie školskej práce a oddychu, relaxácie, hier, vychádzok, športových činnosti prispieva k odstráneniu únavy. Prostredníctvom ŠKD sa deťom rozvíjajú rozmanité záujmy. Deti v ŠKD majú k dispozícii všetky priestory a športový areál školy tak isto ako žiaci školy.

**3. Krúžková činnosť**

Škola poskytuje pre žiakov krúžky. Ich počet sa pohybuje v rozmedzí 6 až 14 krúžkov

ročne. Predovšetkým sú to futbalový – chlapci, dievčatá, stolnotenisový, úprava videa a digitálnej fotografie, divadelný, poľovnícky, kreatívne maľovanie, turistický, volejbalový, vybíjaná, cvičenia zo slovenského jazyka a matematiky, anglický jazyk pre 1. a 2. ročník, tvorivé ručné práce. Zmysluplne využitý voľný čas pomáha k celkovému vývoju osobnosti žiaka.

**4. Plavecký výcvik**

Každý rok škola organizuje plavecký výcvik. Základný výcvik pre žiakov 3. ročníka

a zdokonaľovací pre žiakov 4. ročníka. Pri zabezpečení plaveckého výcviku škola spolupracuje s plavárňou a školenými inštruktormi plávania v Dolnom Kubíne.

5. **Lyžiarsky výcvik**

Tento školský rok škola organizuje lyžiarsky výcvik pre žiakov 7. a 8. ročníka. Termín

lyžiarskeho výcviku sa určí podľa aktuálnych snehových podmienok. Typ lyžiarskeho výcviku (dochádzkový / pobytový) bude organizovaný v závislosti od dohody s rodičmi.

6. **Zariadenie školského stravovania (ZŠS)**

Zariadenia školského stravovania zabezpečujú školské stravovanie pre žiakov,

zamestnancov základnej a materskej školy. V školskej jedálni sa pripravuje strava pre cca 150 stravníkov.

# II Charakteristika školského vzdelávacieho programu

## 1 Pedagogický princíp školy

Motto našej školy: **„Vzdelanie má horké korienky, ale sladké ovocie.“**

Filozofia vzdelávania v našej škole sa opiera o tradičné hodnoty v duchu humanizácie, demokratizácie, rešpektovania ľudských práv, zodpovedného správania sa k sebe aj iným.

**Vízia a poslanie**

Chceme vychovávať žiakov v duchu humanistických princípov, tolerancie a národnej hrdosti, pripraviť človeka schopného sebamotivácie k celoživotnému vzdelávaniu, človeka rozhľadeného, vytrvalého, schopného spolupracovať a pracovať v tíme, správať sa asertívne a empaticky.

Chceme vychovať človeka uvedomujúceho si zodpovednosť za svoje zdravie a za prostredie, v ktorom žije a k aktívnej účasť pri riešení ekologických problémov v najbližšom okolí.

**Strategické ciele podľa koncepcií:**

Pedagogická koncepcia:

- pripraviť žiaka základnej školy počas deviatich rokov na ďalšie štúdium na strednej škole a pre prax,

- komplexný rozvoj osobnosti žiaka, rozvoj schopnosti učiť sa, kvalitná príprava pre tvorivý, aktívny a plnohodnotný život v spoločnosti.

Materiálno-technická koncepcia:

Do roku 2016 vytvoriť dobre materiálno-technické zabezpečenie vyučovacieho procesu IKT prostriedkami v každej učebni. Sústavné inovovanie didaktickej techniky a vybavenie školy aktuálnymi pomôckami.

## 2 Zameranie školy a stupeň vzdelania

Pripraviť žiakov tak, aby získané vedomosti, zručnosti a návyky úspešne využili v práci a v živote.

Priority školy:

- rozvíjať schopnosť učiť sa,

- naučiť žiaka byť samostatný, aktívny, tvorivý,

- pomáha rozvíjať nadanie a schopnosti žiakov,

- dať žiakovi možnosť povedať vlastný názor a svoj názor zdôvodniť,

- poskytnúť žiakovi kvalitné vzdelanie,

- rozvíjať komunikačné zručnosti (IKT, cudzí jazyk, slovenský jazyk),

- podporovať voľnočasové aktivity mimo vyučovania,

Základná škola sa chce riadiť aj v budúcnosti hodnotami, akými sú:

- vzájomná úcta, ohľaduplnosť, tolerancia, spolupatričnosť,

- ochota nezištne pomáhať,

- kolegialita, ústretovosť, zanietenosť, spolupráca,

- čestnosť, spravodlivosť a empatia,

- slušnosť, mravnosť,

- trpezlivosť, vzájomná dôvera, pravdovravnosť,

- otvorenosť, úprimnosť, sebakritickosť,

- komunikatívnosť, priateľskosť,

- flexibilita a kreatívnosť,

- zmysel pre humor,

- rozhodnosť pri riešení problémov,

- sloboda, samostatnosť, zodpovednosť,

- vzájomný rešpekt,

- ochota ďalej sa vzdelávať,

- dodržiavanie ľudských práv a práv dieťaťa,

- uznanie individuálnych rozdielov každého jedinca,

- dôvera v rast žiaka a v jeho schopnosti,

- rovnosť šancí pre všetkých, aby boli úspešní.

Týmito hodnotami sa chce škola aj naďalej riadiť, chce ich zachovávať, pretože sú nevyhnutné pri každej práci s ľuďmi, zvlášť, keď sa jedná o prácu s deťmi. Ak chceme, aby si tieto hodnoty osvojili aj žiaci a vôbec celé naše okolie, škola musí ísť príkladom. Známe príslovie hovorí: „Čo nechceš, aby robili tebe, nerob ani ty im.“ Ak chceme, aby boli žiaci slušní, aj my sa k nim musíme slušne správať. Dodržiavanie morálnych a spoločenských hodnôt prispieva k zlepšeniu medziľudských vzťahov v škole i vzťahov školy k svojmu okoliu. Ak vládnu v kolektíve dobré vzájomné vzťahy, práca sa darí. A darí sa zvládať aj záťažové situácie, pretože vieme, že sa jeden na druhého môžeme spoľahnúť.

**SWOT analýza**

SWOT analýza je nástroj strategického plánovania. Používa sa hodnotenie silných a slabých stránok, príležitostí a hrozieb v situácii, v ktorej sa nachádza organizácia, škola so snahou uskutočniť určitý cieľ. Zahŕňa monitorovanie interného aj externého prostredia školy.

**Silné stránky:**

- jediná škola v obci,

- stúpajúci počet žiakov - ZŠ,

- veľmi dobrá spolupráca s obecným úradom a miestnymi organizáciami,

- veľmi dobrá spolupráca s rodičmi,

- veľmi dobrá spolupráca s Radou školy a s Radou rodičov

- záujem o krúžkovú činnosť zo strany rodičov a občanov obce,

- materiálno – technické vybavenie učební školy,

- príjemné prostredie školy a jej okolia,

- relatívne stabilný kolektív učiteľov a ostatných zamestnancov,

- záujem väčšiny učiteľov o nové vzdelávacie metódy a formy (záujem pracovať na svojom odbornom raste), o prípravu a účasť vyučujúcich v projektoch, súťažiach a pod.

**Slabé stránky:**

- chýbajúce kmeňové učebne,

- chýbajúca telocvičňa, nevhodné podmienky na realizáciu atletických disciplín vo vonkajšom areáli školy,

- nestabilita vyučujúcich ANJ,

- nekvalifikované vyučovanie a nepostačujúca úroveň vzdelávania TŠV

- slabá spolupráca s niektorými rodičmi, najmä slabo prospievajúcimi,

- debarierizácia,

**Šance:**

- školský výchovno-vzdelávací program – jeho možnosti doplnenia a úpravy,

- spolupráca s obcou,

- sponzorstvo zo strany miestnych firiem i rodičov,

- zlepšenie materiálneho vybavenia školy,

- spolupráca s ostatnými spoločenskými organizáciami v obci,

- zručnosti a schopnosti zamestnancov a ich odborný rast,

- zviditeľňovanie školy,

- vybudovanie telocvične a úprava exteriéru školy

- realizácia projektov pre zvýšenie motivácie detí Erasmus plus KA2 – školské partnerstvá,

- realizácia ďalšieho vzdelávania pedagógov v rámci projektu Erasmus plus KA1 – vzdelávanie zamestnancov a iných projektov,

- získavanie finančných prostriedkov z rôznych nadácii (Orange Slovensko, banka Reiffasen, výzvy MŠ a pod.

**Riziká**

- výrazný populačný pokles detí ročníkov 2010, 2012 - MŠ

- slabá motivácia učiteľa z dôvodu nedostačujúcich finančných prostriedkov a nedoceneného spoločenského statusu učiteľa,

- záujem žiakov o vzdelávanie na osemročnom Gymnáziu a iných základných školách (športové zameranie) v Námestove.

## 3 Profil absolventa

**Profil absolventa primárneho vzdelávania – ISCED 1**

- vie vystupovaním robiť dobré meno škole,

- váži si seba aj iných,

- vie sa starať sa o svoje fyzické i psychické zdravie,

- pozná svoju úlohu v škole, v rodine a v spoločnosti,

- vie uzatvárať kompromisy,

- vie, čo sa smie a čo nie,

- dokáže použiť základné matematické operácie,

- vie pracovať s informáciami,

- dokáže komunikovať v slovenskom jazyku,

- ovláda cudzí jazyk na úrovni primeranej veku,

- dokáže reprodukovať počutý text,

- vie používať počítač a pracovať s internetom,

- chápe rozdiel medzi reálnym a virtuálnym svetom,

- uvedomuje si svoje práva a povinnosti,

- dokáže odhadnúť dôsledky svojich činov,

- vie klásť otázky,

- je vnímavý k problémom iných.

Dokladom o získanom vzdelaní je vysvedčenie. Žiak po ukončení primárneho vzdelávania pokračuje vo vzdelávaní v nižšom sekundárnom stupni. Úspešným absolvovaním posledného ročníka vzdelávacieho programu žiak získa primárne vzdelávanie. Na vysvedčení na konci štvrtého ročníka sa v doložke uvedie: „Žiak získal primárne vzdelanie“.

**Profil absolventa nižšieho sekundárneho vzdelávania – ISCED 2**

- dokáže svojim vystupovaním robiť dobré meno škole,

- je schopný vytvárať dobré medziľudské vzťahy,

- dokáže hodnotiť svoju úlohu v škole, rodine, spoločnosti,

- dokáže sa starať o svoje psychické a fyzické zdravie,

- vie uzatvárať kompromisy,

- dokáže vyhľadávať, hodnotiť a využívať pri učení rôzne zdroje informácií,

- pozná metódy prírodných vied (hypotéza, experiment, analýza),

- dokáže presadzovať ekologické postupy pri riešení problémov,

- ovláda dobre slovenský jazyk,

- dokáže sa písomne a ústne kultúrne vyjadrovať,

- ovláda na primeranej úrovni dva svetové jazyky,

- vie vnímať umenie,

- dokáže prezentovať svoju prácu,

- pozná dejiny svojho národa, miestne okolie, svoju vlasť,

- vie naučenú teóriu použiť v praxi,

- pozná základné pojmy z ekonomiky,

- pozná svoje kvality,

- vie byť zodpovedný, čestný.

Absolvent nižšieho sekundárneho vzdelania získa vysvedčenie s doložkou, kde je vyznačené ukončenie vzdelávacieho programu poskytnutého základnou školou. Tým žiak splní podmienku, aby mohol pokračovať vo vzdelávaní vo vyššom sekundárnom stupni ( v strednej škole), kde žiak ukončuje povinnú školskú dochádzku.

Úspešným absolvovaním posledného ročníka ucelenej časti vzdelávacieho programu pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa v doložke uvedie: „Žiak získal nižšie stredné vzdelanie“.

Ak žiak ukončí základnú školu v nižšom ročníku ako v deviatom ročníku, na vysvedčení z príslušného ročníka sa mu do doložky uvedie: „Žiak získal primárne vzdelanie“.

## 4 Pedagogické stratégie

Učiteľ rozhoduje o vyučovacích metódach, formách a technikách. Toto všetko má smerovať k splneniu stanoveného cieľa. Moderné a inovatívne metódy je potrebné skĺbiť s tradičnými. Dôraz klásť na tvorivosť a kritické myslenie.

**Vzdelávacie zásady**

- vytvorenie vhodných podmienok,

- zásada sústavnosti a postupnosti,

- prepojenie teórie s praxou,

- zásada názornosti,

- zásada primeranosti,

- zásada aktivity a uvedomelosti,

- zásada trvácnosti vedomosti,

- zásada rešpektovania individuálnych osobitostí žiakov.

**Vzdelávacie metódy** (do úvahy sa berie predmet a učivo)

- slovné metódy – výklad, prednáška, inštruktáž, vysvetľovanie, rozhovor, diskusia, dramatizácia, rolové metódy

- demonštračné metódy,

- praktické metódy, nácvik zručnosti,

- tvorivé- Brainstorming, myšlienkové mapy,

- metódy logiky – deduktívne, analytické, syntetické,

- vyučovanie s využitím IKT (videa, interaktívne programy, on – line programy a pod.)

**Vzdelávacie formy** ( do úvahy sa berie predmet a učivo)

- hodina základného typu,

- forma individuálnej práce,

- skupinové vyučovanie,

- diferencované vyučovanie,

- samostatná práca,

- exkurzia,

- formy vyučovacieho procesu s využitím IKT,

- vyučovanie orientované na problém.

**Motivácia**

Pri výchove a vzdelávaní je veľmi dôležitá motivácia žiaka k učeniu, ktorú podporujú:

- vhodné učebné prostredie,

- vhodné a primerané učebné prostriedky,

- striedanie foriem a metód výučby,

- osobnosť učiteľa,

- osobnosť žiaka.

## 5 Zabezpečenie výučby pre žiakov so špeciálnymi potrebami

Škola chce byť otvorená pre všetky deti, i pre deti so zdravotným znevýhodnením. Každý individuálne integrovaný žiak alebo žiak so špeciálnymi výchovno-vzdelávacími potrebami má vypracovaný individuálny výchovno-vzdelávací program. Vypracúvajú ho učitelia jednotlivých predmetov v spolupráci s hlavne výchovným poradcom, kde sa zohľadňujú jednotlivé druhy znevýhodnenia. V takýchto prípadoch sa kladie veľký dôraz na spoluprácu s rodičmi týchto žiakov, aj na spoluprácu s odbornými pracoviskami ako CPPPaP a ŠCPPPaP v Námestove.

Vo výchovno-vzdelávacom procese učiteľ:

- akceptuje žiaka s narušenou komunikačnou schopnosťou a rešpektuje špecifiká jeho osobnosti,

- rešpektuje správanie žiaka spôsobené jeho postihnutím,

- podporuje a taktne usmerňuje jeho spôsoby sebarealizácie,

- povzbudzuje žiaka a vytvára príležitosti pre pozitívne hodnotenie,

- stimuluje rozvíjanie tých schopností, ktoré v dôsledku narušenia nie sú dostatočne vyvinuté,

- podporuje všetky snahy žiaka o ústnu i písomnú komunikáciu a vedie ku komunikatívnosti i ostatných žiakov,

- žiakovi dôveruje a oslovuje ho rovnakým spôsobom ako ostatných spolužiakov,

- vedie žiaka k samostatnosti a pozitívnym prístupom zvyšuje jeho sebadôveru,

- kladie na žiaka primerané požiadavky, nezľavuje v nárokoch a neoslobodzuje ho od činnosti, ktoré môže s individuálnou činnosťou učiteľa alebo spolužiakov zvládnuť,

Vo výchovno-vzdelávacom procese učiteľ zohľadňuje špecifiká osobnosti a poznávacích procesov žiaka s narušenou komunikačnou schopnosťou, ktoré môžu byť prítomné:

- znížená miera koncentrácie a vytrvalosti pozornosti,

- pomalé tempo zapamätávania,

- neadekvátne emocionálne reakcie,

- skorá unaviteľnosť.

V triede zabezpečí učiteľ žiakovi optimálne podmienky:

- umiestni žiaka v triede tak, aby mohol vnímať výklad učiteľa všetkými zmyslami,

- do lavice posadí žiaka s takým spolužiakom, ktorý bude schopný a ochotný v prípade potreby pomôcť,

- k práci so žiakom prizve asistenta učiteľa,

- pracovný postup vo výchovno-vzdelávacom procese konzultuje so špeciálnym pedagógom,

- pri práci so žiakom používa vhodné pomôcky (kompenzačné).

Pre porozumenie a osvojenie preberaného učiva učiteľ:

- pracuje s učivom v takom rozsahu, ktorý je primeraný mysleniu začleneného žiaka,

- pri vyučovaní využíva skúsenosti žiaka a nadväzuje na ne,

- využíva názorné pomôcky,

- nové učivo usporiada po krokoch a dodržiava postupnosť od jednoduchého k zložitejšiemu,

- poskytne žiakovi dostatok možnosti na precvičenie učiva,

- priebežne si overuje porozumeniu učivu a úlohe,

- pri skúšaní a hodnotení žiaka si overí, či žiak porozumel zadanej úlohe.

Pri hodnotení a klasifikácií prospechu a správania nehodnotiť negatívne tie výkony žiaka, ktoré sú ovplyvnené jeho zdravotným stavom, jeho poruchou, ak z tohto dôvodu nemá možnosť splniť alebo vykonať ich lepšie. Pri hodnotení prospechu a správania používať aj slovné hodnotenie. Pri hodnotení a klasifikácií žiaka so zdravotným znevýhodnením dodržiavať ustanovenia §55 ods.4 zákona č. 245/2008 Z.z. a zásady podľa prílohy č. 2 Metodického pokynu č. 22/2011 na hodnotenie žiakov základnej školy. Ďalej pri hodnotení je potrebne sa riadiť odporúčaniami príslušného poradenského zariadenia pre konkrétneho žiaka, ktoré sú uvedené vo vzdelávacom programe zdravotne znevýhodneného žiaka. Žiak so ŠVVP môže opakovať ročník len v tom prípade, ak jeho nedostatočné výsledky v škole nevyplývajú z charakteru jeho poruchy a je predpoklad, že opakovanie ročníka bude pre žiaka prospešné. Tento krok musí byť prerokovaný s poradenským zariadením a zákonným zástupcom žiaka.

V doložke na vysvedčení sa uvedie: “Žiak sa vzdelával podľa individuálneho vzdelávacieho programu.“

Na pedagogickú dokumentáciu integrovaného žiaka sa vzťahuje zákon č. 122/2013 Z.z. o ochrane osobných údajov.

## 6 Začlenenie prierezových tém

**Osobnostný a sociálny rozvoj**: téma je zakomponovaná do všetkých vyučovacích predmetov, podľa aktuálnych potrieb žiakov. V pláne práce koordinátora primárnej prevencie má táto téma veľa priestoru.

Realizácia: pre žiakov sa realizujú spoločné aktivity v triedach so zamestnancami CPPPaP v Námestove, pravidelne sa konajú výchovné koncerty v spolupráci s políciou ako prevencia proti sociálno –patologickým javom ( šikanovanie, agresivita, návykové látky, gamblerstvo a pod.), spolupráca s Oravským centrom mládeže (besedy - Čenakolo – Medgugorie, Kráľová pri Senci) a s občianským združením V.I.A.C. a pod. Organizujú sa návštevy divadla v Žiline, Zvolene a KD v obci.

**Environmentálna výchova**: v rámci tejto prierezovej témy žiakov vedieme k pravým hodnotám, ako napr. rešpektovanie prírody, zodpovednosť, skromnosť. Učia sa chápať, že nie je možné ničiť prírodu a Zem, od ktorej sme závislí. Vychovávame žiakov k úcte a starostlivosti o prostredie, v ktorom žijú. Pri tejto výchove má byť nápomocná aj rodina, ktorú škola nemôže nahradiť, ale v pozitívnom smere dopĺňať.

Realizácia: veľký priestor sa venuje svetovým dňom (ekokalendár), úprava areálu školy, založený kútik živej prírody, tvorba herbárov a zbierky semien, výstava Rašeliniská Oravy, exkurzia Roháčské plesá, Deň nezábudiek (rozšírenie obzoru žiakov o duševných chorobách), Svetový deň úrazov, Deň šípky, výtvarné súťaže, projekt Červené stužky, fotografická súťaž Príroda očami detí, panelové nástenky turistika, Babia hora, besedy so zamestnancami CHKO Horná Orava v Námestove.

**Mediálna výchova** je zaradená do všetkých vyučovacích predmetov, predovšetkým informatiky, pretože prostredníctvom internetu hrozí žiakom najväčšie nebezpečenstvo. Média majú dôležitú úlohu formovaní hodnôt a postojov žiakov. Naša škola kladie dôraz na to, aby sa žiaci vedeli primerané svojmu veku orientovať v mediálnom svete, nepreberať všetko, čo uvidia, počujú, prečítajú si v bulvárnych časopisoch.

Realizácia: spoločné a individuálne návštevy školskej knižnice, besedy s pracovníkmi polície, rôzne informatické súťaže (i Bobor), výtvarné a slohové spracovania témy.

**Multikultúrna výchova**: je zaradená do všetkých predmetov. Veľký priestor je však v predmetoch slovenský jazyk a literatúra, anglický a nemecký jazyk, geografia, občianska výchova dejepis, výtvarná výchova a hudobná výchova. Žiaci sú vedení k tolerancii a úcte k iným etnikám a kultúram.

Realizácia: výchovné koncerty, divadelné predstavenia, exkurzie a výlety v rámci Slovenska. Praktické skúsenosti získavajú žiaci najmä v rámci realizácie projektu Erasmus plus KA2 (v minulosti Comenius – medzinárodné multilaterálne partnerstva), kde spoznávajú kultúru a život v iných krajinách (Rakúsko, Taliansko, Nemecko, Litva, Španielsko, Veľká Británia) pri práci na spoločnom projekte. Veľkým prínosom tohto projektu je rozvíjanie u detí sociálneho cítenia a rešpektu, pretože tri partnerské školy sa venujú vzdelávaniu zdravotne znevýhodnených detí.

**Dopravná výchova**: učivo dopravnej výchovy je povinnou súčasťou každodennej práce so žiakmi. Jeho úlohou je viesť žiakov k tomu, aby sa vedeli správať ako účastníci cestnej premávky, naučiť ich rešpektovať a dodržiavať pravidlá, dbať na bezpečnosť svoju a iných.

Realizácia: besedy so zamestnancami dopravnej polície, projekt Správaj sa normálne, súťaž Bezpečne na bicykli, na druhom stupni kurz dopravnej výchovy organizovaný v areáli školy na multifunkčnom ihrisku v spolupráci s policajným zborom v Námestove. Máme v pláne po minuloročnej skúsenosti využívať služby prenosného dopravného ihriska a dať tak možnosť deťom a žiakom našej školy (vrátane MŠ) získavať praktické skúsenosti pri vzdelávaní dopravnej výchovy.

**Ochrana života a zdravia** sa zaoberá ochranou života a zdravia v mimoriadnych situáciách, tiež pri pobyte a pohybe v prírode. Našim cieľom je v rámci tejto témy pripraviť žiaka na život v prostredí, v ktorom sa nachádza. Kladieme dôraz na to, aby toto prostredie poznal.

Realizácia: plavecký výcvik pre žiakov 3.- 4. ročníka, lyžiarsky výcvik pre žiakov 7. – 8. ročníka, rôzne športové podujatie, krúžky, didaktické hry v prírode – pre primárne vzdelávanie, účelové cvičenie – pre nižšie sekundárne vzdelávanie.

**Tvorba projektov a prezenčné schopnosti**: téma rozvíja u žiakov kompetencie tak, aby vedeli komunikovať, argumentovať, používať informácie z viacerých zdrojov, pracovať s nimi, riešiť problémy, pracovať v skupine, prezentovať sám seba, ale aj prácu v skupine. Žiaci sa učia prezentovať svoju prácu písomne, ústne aj s použitím informačných technológii.

Realizácia: tvorba projektov a prezentácií na jednotlivých hodinách i v rámci projektu Erasmus plus KA2.

**Regionálna výchova a tradičná ľudová kultúra** úzko súvisí s prierezovou témou multikultúrna výchova. Táto prierezová téma je zaradená do všetkých predmetov, najmä výtvarná, hudobná, literárna výchova, technická výchova, dejepis, geografia, prírodoveda, vlastiveda. Je zaradená do obsahu a tematických výchovno-vzdelávacích plánov jednotlivých predmetov tak, aby spĺňali svoje poslanie a funkciu, aby žiaci poznali históriu miesta, kde žijú, svoju obec, vedeli prezentovať krajinu, pestovali si svoju národnú hrdosť, príslušnosť ku krajine, kde žijú. Zaviedli sme predmet Regionálna výchova v ročníkoch 5.-8.

Realizácia: Deň remesiel, exkurzia do miestnej pekárne, beseda so starostom obce, návšteva skanzenu Zuberec- Brestová, slávny rodák Martin Hamuljak – návšteva pamätnej izby v obci, vychádzky a exkurzie po okolí obce.

Vo výchovno-vzdelávacom procese sa plnia aj úlohy národných programov, ktoré sú súčasťou učebných osnov jednotlivých predmetov a sú rozpracované v tematických výchovno-vzdelávacích plánoch.

- Národný plán výchovy k ľudským právam,

- Národný program prevencie obezity,

- Národný program obchodovania s ľuďmi,

- Národný program duševného zdravia,

- Národný program boja proti obchodovaniu s ľuďmi,

- Národný program globálneho rozvojového vzdelávania,

- Národný program zdravia a zdravého životného štýlu,

- Stratégia prevencie kriminality,

- Národný štandard finančnej gramotnosti,

Vychádzajúc z Pedagogicko – organizačných pokynov pre šk. rok 2015/2016 sa Národný štandard finančnej gramotnosti pre ISCED 2 bude vyučovať ako samostatný predmet v 9. ročníku s dotáciou 1 vyučovacia hodina týždenne pod názvom Viac ako peniaze VAP po absolvovaní kontinuálneho inovačného vzdelávania neziskovou organizáciu JA Slovensko.

# III Vnútorný systém kontroly a hodnotenia

## 1 Hodnotenie vzdelávacích výsledkov práce žiakov

Pri hodnotení žiakov základnej školy sa riadime nasledovnými platnými

dokumentmi:

* Metodický pokyn č. 22/2011 z mája 20011 na hodnotenie žiakov základnej školy + príloha č. 2,
* Metodický pokyn na hodnotenie a klasifikáciu žiakov s vývinovými poruchami učenia v ZŠ a SŠ č. CD – 2004 – 12003/23597-1:095
* Metodický pokyn na hodnotenie na hodnotenie a klasifikáciu žiakov so špeciálno-pedagogickými problémami v bežných ZŠ vydaných MŠ SR č. 6164/96 – 153

**Zásady hodnotenia**

* 1. Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.
  2. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.
  3. Hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľ školy po prerokovaní v pedagogickej rade.
  4. Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.
  5. Slovné hodnotenie je jednou z foriem hodnotenia, ktorého výsledky v jednotlivých predmetoch prípravného ročníka, nultého ročníka, prvého ročníka až štvrtého ročníka sa vyjadrujú slovne štyrmi stupňami; vysvedčenie so slovným hodnotením sa môže doplniť slovným komentárom za príslušný polrok.
  6. Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu. Postupne učiteľ dopĺňa slovné komentáre známkou, a tak pripravuje žiakov na zmenu kvantifikátora.
  7. Vo výchovno-vzdelávacom procese sa uskutočňuje priebežné a celkové hodnotenie:
* priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,
* celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.
  1. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.
  2. Pri hodnotení výsledkov práce žiaka sa postupuje v súlade s:
     + výchovno-vzdelávacími požiadavkami vzdelávacích programov,
     + požiadavkami na rozvoj všeobecných kompetencií,
     + učebnými plánmi, učebnými osnovami a štandardami.
  3. Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:
     + komunikačných schopností, najmä ústne a písomné spôsobilosti,
     + čitateľskej gramotnosti,
     + jazykových schopností v štátnom jazyku, v materinskom jazyku, v cudzích jazykoch,
     + digitálnych kompetencií,
     + matematickej gramotnosti a prírodných vied,
     + sociálnych kompetencií,
     + multikultúrnych kompetencií,
     + manuálnych zručností a ich využití v praktických cvičeniach,
     + umeleckých a psychomotorických schopností,
     + analýzy problémov a schopnosti ich riešenia,
     + osobnostných vlastností ako porozumenie, znášanlivosť, tolerancia, priateľstvo,
     + kontrolovania a regulovania svojho správania, ochrany svojho zdravia a životného prostredia a etických princípov.

**Získavanie podkladov na hodnotenie**

* 1. Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:
     + sústavným diagnostickým pozorovaním žiaka,
     + sústavným sledovaním výkonu žiaka a jeho pripravenosti na vyučovanie,
     + rôznymi druhmi skúšok (písomné, ústne, grafické, praktické, pohybové) a didaktickými testami; uplatňuje aj metódy menej riadené (referáty, denníky, projekty, sebahodnotiace listy, dotazníky, pozorovania, portfóliá) - súbor prác žiaka, ktoré vypovedajú o jeho výkone,
     + analýzou výsledkov rôznych činností žiaka,
     + konzultáciami s ostatnými pedagogickými zamestnancami a podľa potreby s odbornými zamestnancami zariadenia výchovného poradenstva a prevencie, všeobecného lekára pre deti a dorast, najmä u žiaka s trvalejšími psychickými a zdravotnými ťažkosťami a poruchami,
     + rozhovormi so žiakom a so zákonným zástupcom žiaka.
  2. Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.
  3. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.
  4. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.
  5. Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru.
  6. Učiteľ vedie evidenciu o každom hodnotení žiaka.
  7. Podkladom pre celkové hodnotenie vyučovacieho predmetu sú:
     + známky alebo slovné hodnotenie za ústne odpovede,
     + známky alebo slovné hodnotenie za písomné práce, didaktické testy, grafické práce, praktické práce, pohybové činnosti,
     + posúdenie prejavov žiaka podľa čl. 1 ods. 8.

**Hodnotenie prospechu a správania**

Prospech žiaka v jednotlivých vyučovacích predmetoch sa klasifikuje týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

**Stupeň 1 (výborný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.

**Stupeň 2 (chválitebný)**

Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

**Stupeň 3 (dobrý)**

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

**Stupeň 4 (dostatočný)**

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

**Stupeň 5 (nedostatočný)**

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom.

Prospech z jednotlivých vyučovacích predmetov sa na vysvedčení pre prípravný ročník, nultý ročník, prvý ročník až štvrtý ročník základnej školy môže hodnotiť slovne stupňami:

* dosiahol veľmi dobré výsledky,
* dosiahol dobré výsledky,
* dosiahol uspokojivé výsledky,
* dosiahol neuspokojivé výsledky.

**Stupeň dosiahol veľmi dobré výsledky**

Žiak je tvorivý a iniciatívny, uplatňuje vlastné nápady, je otvorený voči novým podnetom, dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú veľmi dobré, originálne.

**Stupeň dosiahol dobré výsledky**

Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou učiteľa aplikuje pri intelektuálnych, motorických, praktických a iných činnostiach. Osvojenú slovnú zásobu dokáže používať pri komunikácii, hodnotení javov a zákonitostí samostatne a kreatívne alebo s menšími podnetmi učiteľa. Číta s porozumením, pri riešení úloh uplatňuje logiku. Občas potrebuje usmernenie a motiváciu k ďalšiemu sebazdokonaľovaniu. Jeho ústny aj  písomný prejav je menej presný a výstižný. Grafický prejav je estetický, bez väčších nepresností. Kvalita výsledkov činností žiaka je dobrá.

**Stupeň dosiahol uspokojivé výsledky**

Žiak nerozširuje svoju tvorivosť, chýba mu iniciatívnosť, priemerne si osvojuje poznatky a zákonitosti podľa učebných osnov. Pri riešení teoretických a praktických úloh s uplatňovaním kľúčových kompetencií sa vyskytujú nedostatky. Je nesamostatný pri využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svojej práce, kvalita výsledkov jeho činností je uspokojivá.

**Stupeň dosiahol neuspokojivé výsledky**

Žiak si neosvojil vedomosti a zákonitosti požadované učebnými osnovami, nedokáže ich využívať. Prejavuje slabšie vyjadrovacie schopnosti, nespĺňa kritériá pri riešení teoretických a praktických úloh s uplatňovaním kľúčových kompetencií. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Pri využívaní poznatkov potrebuje sústavnú pomoc. Jeho ústny a písomný prejav má v správnosti, presnosti a výstižnosti podstatné nedostatky, grafický prejav je na nízkej úrovni. Žiak nedokáže uspokojivo pracovať, kvalita výsledkov jeho činností je neuspokojivá.

Súčasťou vysvedčenia prípravného ročníka, nultého ročníka a prvého až štvrtého ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne predpoklady žiaka.

Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

**Stupeň 1 (veľmi dobré)**

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

**Stupeň 2 (uspokojivé)**

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

**Stupeň 3 (menej uspokojivé)**

Žiak závažne porušuje pravidlá správania a školský poriadok alebo sa dopúšťa ďalších previnení.

**Stupeň 4 (neuspokojivé)**

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

Celkové hodnotenie žiaka prípravného ročníka, nultého ročníka, prvého ročníka základnej školy sa na konci prvého polroka a druhého polroka na vysvedčení vyjadruje:

* prospel (a),
* neprospel (a).

Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:

1. prospel (a) s vyznamenaním,
2. prospel (a) veľmi dobre,
3. prospel (a),
4. neprospel(a).

Pri vypisovaní pedagogickej dokumentácie (triedna kniha, triedny výkaz, katalógový list žiaka) sa môžu používať skratky uvedené v prílohe č. 1.

**Žiak prospel s vyznamenaním**, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

**Žiak prospel veľmi dobre**, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.

**Žiak prospel**, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

**Žiak neprospel**, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Žiakovi, ktorý je v niektorom vyučovacom predmete **neklasifikovaný (nehodnotený**), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

* absolvoval, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
* neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,
* neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

**Postup pri hodnotení žiaka**

* + Stupeň prospechu určí učiteľ, ktorý vyučuje príslušný predmet.
  + V predmete, v ktorom vyučuje viac učiteľov, určia stupeň prospechu žiaka za hodnotiace obdobie po vzájomnej dohode.
  + Pri celkovom hodnotení sa pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie. Riaditeľ určí spôsob, akým budú triedni učitelia a vedenie školy informovaní o stave hodnotenia žiaka v triede, zabezpečí zjednotenie hodnotiacich kritérií u všetkých učiteľov školy.
  + Hodnotenie žiaka so zdravotným znevýhodnením sa uskutočňuje v súlade so Zásadami hodnotenia žiaka so zdravotným znevýhodnením začleneného v základnej škole, ktoré sú uvedené v prílohe č. 2.
  + Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla. V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.
  + Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.
  + Na konci hodnotiaceho obdobia v termíne, ktorý určí riaditeľ, najneskôr však 24 hodín pred rokovaním pedagogickej rady o hodnotení, zapíše triedny učiteľ do triedneho výkazu alebo katalógového listu žiaka stupne celkovej klasifikácie alebo slovného hodnotenia jednotlivých predmetov. Vyučujúci príslušného predmetu podpíšu hodnotenie v prednej časti katalógu a pripravia návrhy na opravné skúšky a hodnotenie žiakov v náhradnom termíne. Hodnotenie preukázaného výkonu žiaka v príslušnom predmete nemôže byť znížené na základe správania žiaka.
  + Triedny učiteľ a učitelia jednotlivých predmetov priebežne a preukázateľným spôsobom informujú zákonného zástupcu žiaka o prospechu a správaní žiaka. Na informovanie zákonného zástupcu o priebežných výsledkoch žiaka sa používa žiacka knižka, internetová žiacka knižka alebo iný informačný prostriedok.
  + Ak žiak prestupuje do inej školy [[1]](#footnote-1)), riaditeľ kmeňovej školy, ktorú žiak navštevoval, zašle záznam o jeho správaní a prospechu za neukončené hodnotiace obdobie riaditeľovi školy, do ktorej žiak prestupuje. Tento záznam sa využije na hodnotenie žiaka. Ak žiak prestupuje do inej školy po 15. novembri alebo po 15. apríli, je záznam súčasne podkladom na celkové hodnotenie žiaka.
  + Žiak základnej školy, ktorý navštevoval školu pri zdravotníckom zariadení, v diagnostickom centre alebo v liečebno-výchovnom zariadení (ďalej len „škola pri zariadení), sa celkovo hodnotí v kmeňovej škole. Pri hodnotení v kmeňovej škole sa berie do úvahy priebežné hodnotenie v škole pri zariadení. Ak žiak navštevoval školu pri zariadení nepretržite viac ako tri mesiace pred koncom hodnotiaceho obdobia, kmeňová škola preberá návrh na celkové hodnotenie zo školy pri zariadení v tých predmetoch, ktoré sa v nej vyučoval. Návrh sa zasiela po prerokovaní v pedagogickej rade školy pri zariadení najneskoršie 14 dní pred termínom vydávania vysvedčenia. V ostatných vyučovacích predmetoch sa nehodnotí.
  + Úspešným absolvovaním posledného ročníka vzdelávacieho programu odboru vzdelávania pre prvý stupeň základnej školy žiak získa primárne vzdelanie. Na vysvedčení v štvrtom ročníku sa do doložky uvedie: „Žiak získal primárne vzdelanie“.
  + Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa do doložky uvedie: „Žiak získal nižšie stredné vzdelanie“.
  + Ak žiak ukončí plnenie povinnej školskej dochádzky v nižšom ročníku ako deviatom ročníku, na vysvedčení z príslušného ročníka sa mu do doložky uvedie: „Žiak získal primárne vzdelanie“.
  + Mimoriadne nadaný žiak môže skončiť základnú školu skôr ako za deväť rokov. Na vysvedčení sa do doložky uvedie: „Žiak získal nižšie stredné vzdelanie“.
  + Deťom občanov Slovenskej republiky môže povoliť riaditeľ plniť povinnú školskú dochádzku vzdelávaním v školách mimo územia Slovenskej republiky, vzdelávaním v školách zriadených iným štátom na území Slovenskej republiky, individuálnym vzdelávaním v zahraničí. Na vysvedčení vydanom kmeňovou školou sa v doložke uvedie: „Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku ... školou ... za ... ročník“.
  + Žiakovi so zdravotným znevýhodnením, ktorý sa vzdelával podľa individuálneho vzdelávacieho programu, sa v doložke vysvedčenia uvedie: „Bol(a) vzdelávaný(á) podľa individuálneho vzdelávacieho programu“. Ak sa v individuálnom vzdelávacom programe úpravy vzdelávania žiaka vzťahujú len k niektorým vyučovacím predmetom, v doložke vysvedčenia sa uvedie: „Bol(a) vzdelávaný(á) podľa individuálneho vzdelávacieho programu uplatňovaného v predmete (predmetoch) ... “. V doložke vysvedčenia žiaka so zdravotným znevýhodnením je možné uviesť aj ďalšie dôležité skutočnosti súvisiace s jeho vzdelávaním.
  + Žiakovi, ktorý ukončil vzdelávanie v základnej škole, sa na vysvedčení uvedie, koľko rokov povinnej školskej dochádzky splnil. V doložke sa uvedie: „Žiak splnil.......rokov povinnej školskej dochádzky“.
  + Žiak, ktorý v školskom roku 2012/2013 ukončí deviaty ročník, získa nižšie stredné vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/ žiačka získal/a/ nižšie stredné vzdelanie“.
  + Žiak, ktorý v školskom roku 2011/2012 ukončí štvrtý ročník, získa primárne vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/žiačka získal/a/ primárne vzdelanie“.
  + Začlenenému žiakovi so špeciálnymi výchovno-vzdelávacími potrebami sa v doložke na vysvedčení uvedie: „Žiak sa vzdelával podľa individuálneho vzdelávacieho programu“.

**Orientačná tabuľka na hodnotenie prospechu žiakov**

|  |  |  |  |
| --- | --- | --- | --- |
| **Percentuálne vyjadrenie** | **Popis** | **Slovné vyjadrenie** | **Známka** |
| **100 – 90 %** | **Skoro bez chýb** | **vynikajúci** | **1** |
| **89 – 75 %** | **Malé chybičky a nie je ich veľa** | **veľmi dobrý** | **2** |
| **74 – 50 %** | **Vyvážené kladné a záporné odpovede** | **priemerný** | **3** |
| **49 – 25 %** | **Prevažujú záporné** | **podpriemerný** | **4** |
| **24 – 0 %** | **Neakceptovateľné nedostatky** | **nevyhovujúci** | **5** |

**Hodnotenie žiaka v náhradnom termíne**

* 1. Ak pre závažné objektívne príčiny nemožno žiaka hodnotiť v riadnom termíne v prvom polroku, žiak sa za prvý polrok nehodnotí. Riaditeľ určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Za hodnotenie žiaka zodpovedá príslušný vyučujúci predmetu.
  2. Ak pre závažné objektívne príčiny nemožno hodnotiť žiaka na konci druhého polroka, riaditeľ určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

**Opravné skúšky**

* 1. Žiak, ktorý má na konci druhého polroku najviac z dvoch povinných vyučovacích predmetov prospech nedostatočný alebo dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa vykonať z týchto predmetov opravnú skúšku.
  2. Obsah a formu opravnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľ po prerokovaní v pedagogickej rade.
  3. Opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku.
  4. Termín opravných skúšok určí riaditeľ školy tak, aby sa opravné skúšky
* podľa odseku 1 vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra a žiakovi, ktorý bol hodnotený podľa čl. 5 odseku 2, najneskôr do 15. októbra,
* podľa odseku 3 vykonali najneskôr do rokovania pedagogickej rady o hodnotení za druhý polrok.
  1. Žiak, ktorý bez závažných dôvodov nepríde na opravnú skúšku, sa hodnotí z

vyučovacieho predmetu, z ktorého mal vykonať opravnú skúšku, stupňom prospechu

nedostatočný alebo dosiahol neuspokojivé výsledky.

* 1. O opravnej skúške sa vyhotoví protokol o komisionálnej skúške, dátum vykonania skúšky

a jej výsledok sa zaznamenajú do triedneho výkazu alebo katalógového listu žiaka.

**Komisionálna skúška**

1. Žiak sa hodnotí podľa výsledkov komisionálnej skúšky, ak:

* je skúšaný v náhradnom termíne,
* vykonáva opravnú skúšku,
* o preskúšanie požiada zákonný zástupca,
* sa preskúšanie koná na podnet riaditeľa,
* je oslobodený od povinnosti dochádzať do školy,
* plní osobitný spôsob školskej dochádzky,
* má povolené individuálne vzdelávanie,
* ukončuje vzdelávanie na získanie stupňa vzdelania.

1. Žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, komisionálnu skúšku nevykonáva. Pedagogický zamestnanec, ktorý zabezpečuje vzdelávanie žiaka, štvrťročne predkladá riaditeľovi školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykoná hodnotenie prospechu žiaka. Písomná správa o postupe a výsledkoch výchovno-vzdelávacej činnosti žiaka obsahuje:

* údaje identifikujúce žiaka,
* hodnotenie výchovno-vzdelávacích výsledkov žiaka,
* návrh hodnotenia.

1. Ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľa o vykonanie komisionálnej skúšky žiaka; ak je vyučujúcim riaditeľ, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v hodnotiacom období z tohto vyučovacieho predmetu hodnotený na základe komisionálnej skúšky.
2. Preskúšanie sa uskutoční neodkladne v termíne, ktorý určí riaditeľ školy. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľ zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa školy.
3. Žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí alebo žiak, ktorému jeho zdravotný stav neumožňuje účasť na vzdelávaní v škole a dosiahol v niektorom predmete prospech nedostatočný alebo dosiahol neuspokojivé výsledky, sa umožní vykonať opravnú skúšku v súlade s čl. 6.

**Hodnotenie správania**

* 1. Kritériom na hodnotenie správania je dodržiavanie pravidiel správania žiaka a  školského poriadku počas hodnotiaceho obdobia. Učitelia pritom využívajú najmä pozitívnu motiváciu.
  2. Správanie žiaka sa hodnotí so zreteľom na vekové osobitosti podľa týchto požiadaviek:
     + pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,
     + opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.
  3. Hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú a schvaľuje riaditeľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka.
  4. Hodnotenie správania začleneného žiaka so špeciálnymi výchovno-vzdelávacími potrebami (s poruchami pozornosti, s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie alebo so školským špeciálnym pedagógom a zákonným zástupcom žiaka.

Na hodnotenie správania žiaka v Základnej škole s materskou školou Martina Hamuljaka v Oravskej Jasenici je vypracovaná príloha školského poriadku.

**Postup do vyššieho ročníka**

* 1. Do vyššieho ročníka postupuje žiak, ktorý prospel.
  2. Žiak, ktorý bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov, opakuje ročník.
  3. Ročník opakuje aj žiak, ktorého nebolo možné hodnotiť ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí. Žiak, ktorý neprospel v čase, keď plní povinnú školskú dochádzku, môže opakovať ročník len raz, vo výnimočných prípadoch, ak je to v prospech žiaka, aj viackrát.

**Hodnotenie žiaka po prestupe na školu s iným vyučovacím jazykom**

* 1. Žiak prvého ročníka základnej školy, ktorého materinský jazyk je iný ako vyučovací jazyk navštevovanej základnej školy, sa hodnotí z vyučovacieho jazyka s prihliadnutím na úroveň prospechu z ostatných predmetov.
  2. Po prestupe žiaka druhého až deviateho ročníka do školy s iným vyučovacím jazykom sa počas dvoch hodnotiacich období hodnotí najmenej takou úrovňou prospechu, ktorá zodpovedá prospechu z vyučovacieho jazyka na poslednom vysvedčení.
  3. Po uplynutí dvoch hodnotiacich období od prestupu žiaka do školy s iným vyučovacím jazykom sa uplatňujú v ďalších dvoch hodnotiacich obdobiach z vyučovacieho jazyka miernejšie kritériá.
  4. Pri hodnotení žiaka v prvom školskom roku a druhom školskom roku od prestupu žiaka do školy s iným vyučovacím jazykom, sa hodnotia jeho vecné vedomosti a nie úroveň jeho jazykovej správnosti.
  5. Pri hodnotení detí cudzincov sa postupuje podľa odsekov 1 až 4.

## 2 Vnútorný systém kontroly a hodnotenia zamestnancov

**Hodnotenie pedagogických zamestnancov**

je významnou súčasťou riadenia zamestnancov našej školy a prispieva k formovaniu kvalitnejších a výkonnejších tímov. Hodnotenie zamestnancov sa opiera o metódu udeľovania bodov. Najlepší výkon ma najväčší počet bodov. Základ na prideľovanie bodov:

* pozorovania,
* hodnotiaci rozhovor,
* výsledky žiakov,
* hodnotenie pedagogických zamestnancov vedením školy,
* hodnotenie učiteľov žiakmi,
* práca nad rámec povinnosti.

**Hodnotenie ostatných zamestnancov školy**

Hodnotenie ostatných zamestnancov školy sa vykonáva priebežne a na konci decembra. Výsledky sú podkladom pre pridelenie benefitov.

|  |  |
| --- | --- |
| Kritérium hodnotenia výkonu | Meradlo hodnotenia výkonu (1-2-3-4)  Najmenej bodov 1, Najviac bodov - 4 |
| Množstvo práce | Množstvo práce  Tempo práce  Intenzita práce  Účinnosť |
| Kvalita práce | Kvalita práce  Spoľahlivosť  Dodržanie termínov  Precíznosť |
| Samostatnosť | Samostatné konanie  Sústavné zlepšovanie  Iniciatíva  Priebojnosť |
| Mnohostrannosť | Prispôsobivosť  Organizačné schopnosti  Samovzdelávacie schopnosti  Široký záber činnosti |
| Spolupráca | Správanie v tíme  Výmena skúsenosti  Ochota na spoluprácu |
| Vlastnosti, zručnosti, schopnosti, kreativita | Flexibilita  Zodpovednosť  Komunikačné schopnosti  Cieľavedomosť |
| Body spolu: |  |

**Bodový rozsah**

* 23 – 20 vynikajúci
* 19 – 17 veľmi dobrý
* 16 – 10 priemerný, dobrý
* 9 – 6 podpriemerný
* 5 – 0 nevyhovujúci

## 3 Hodnotenie školy

Cieľom je, aby žiaci a rodičia boli spokojní s úrovňou vzdelávania, aby dostávali dostatočné a presne informácie, informovanie verejnosti o plnení úloh zo ŠkVP.

Sleduje sa:

* výchovno-vzdelávací proces,
* podmienky na vzdelávanie,
* atmosféru školy,
* práca so žiakmi so ŠVVP,
* výsledky vzdelávania,
* komunikácia s verejnosťou.

Autoevalvácia na základe:

* dotazníkov pre žiakov,
* rozhovory s rodičmi,
* úspešnosti žiakov v súťažiach,
* hodnotenia Rady školy a Rady rodičov,
* hodnotenia zriaďovateľa,
* podnetov, námetov od rodičov a širokej verejnosti,
* inšpekčných správ.

Kritériom pre nás je predovšetkým spokojnosť žiakov, rodičov, učiteľov a kvalita výsledkov. Výsledky autoevalvácie budú prerokované na pedagogickej rade a sú východiskom pre analýzu školského roka.

Pedagogickí zamestnanci v rámci celoživotného vzdelávania sú zapojení do kontinuálneho vzdelávania, ktoré si vyžadujú potreby školy a odborný rast samotného zamestnanca. Plán kontinuálneho vzdelávania spolu s prílohami tvorí samostatnú prílohu ŠkVP.

# IV Školský učebný plán

Rámcový učebný plán je dokument, ktorý stanovuje časové dotácie vyučovacích predmetov. V zmysle školského zákona je časová dotácia definovaná iba za celý stupeň vzdelávania. Rozpis časovej dotácie do jednotlivých ročníkov je v kompetencii školy, podobne aj zaradenie učiva do ročníkov, pričom sa však zohľadňuje vekuprimeranosť. Obsah vzdelávania vychádza zo vzdelávacích štandardov uvedených v prílohách ŠVP.

Pôvodné rámcové učebné plány z roku 2008 boli nahradené novými rámcovými učebnými plánmi, ktoré sú účinné od 1. 9. 2011. Škola môže postupovať aj podľa rámcových učebných plánov z roku 2008 a nedostane sa do rozporu s novými rámcovými učebnými plánmi.

V súčasnosti platné učebnice pre reformné ročníky sú pripravované podľa pôvodného rámcového učebného plánu.

Od 1. septembra 2015 sa žiaci prvého a piateho ročníka vzdelávajú podľa ŠkVP vychádzajúc zo ŠVP platného od tohto obdobia.

**Rámcový učebný plán pre základné školy s vyučovacím jazykom slovenským – platný pre 2. – 4. ročník a 6. – 9. ročník**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Štátny vzdelávací program + školský vzdelávací program | | | | | | | | | | | | |
| Vzdelávacia oblasť | Predmet/ročník | | | **1.** | **2.** | **3.** | **4.** | **Sp 1.-4.** | **5.** | **6.** | **7.** | **8.** | **9.** | **Sp. 5.-9.** | **Spolu** |
| **Jazyk a komunikácia** | slovenský jazyk a litera3túra | | | *8*  *1* | 6  2 | 6  2 | 6  2 | 26  7 | *5* | 4 | 4 | 5 | 5 | 23 | 49  7 |
| dramatická výchova | | | *1* | 1 |  |  | 2 |  |  |  |  |  |  | 2 |
| 1. cudzí jazyk | | |  |  | 3 | 3 | 6 | *3* | 3 | 3 | 3 | 3 | 15 | 21 |
| 2. cudzí jazyk | | |  |  |  |  |  |  | 1  1 | 1 | 1 | 1  1 | 4  2 | 4  2 |
|  | | | | | | | | | | | | | | | |
| **Príroda a spoločnosť** | prírodoveda | | | *0,5*  *0,5* | 1  1 | 1  1 | 1  1 | 3,5  3,5 |  |  |  |  |  |  | 3,5  3,5 |
| vlastiveda | | |  | 1 | 1 | 1 | 3 |  |  |  |  |  |  | 3  0 |
|  |  | | |  |  |  |  |  |  |  |  |  | | | |
| **Človek a príroda** | fyzika | | |  |  |  |  |  |  | 1 | 1 | 2 | 1 | 5 | 5  0 |
| chémia | | |  |  |  |  |  |  | \* | 1 | 1  1 | 2 | 4  1 | 4  1 |
| biológia | | |  |  |  |  |  | *1*  *1* | 1  1 | 1,5  0,5 | 1  1 | 1  1 | 5,5  4,5 | 5,5  4,5 |
| **\*0,5 hod v 6. ročníku sa v budúcom šk. roku presúva do 7. ročníka** | | | | | | | | | | | | | | | |
| **Človek a spoločnosť** | dejepis | | |  |  |  |  |  | *1*  *1* | 1  1 | 1  1 | 1  1 | 2 | 6  4 | 6  4 |
| geografia | | |  |  |  |  |  | *1*  *1* | 1  1 | 1  1 | 1 | 1  1 | 5  4 | 5  4 |
| občianska výchova | | |  |  |  |  |  | *1* | 1 | 1 | 0 | 1 | 4 | 4 |
| regionálna výchova | | |  |  |  |  |  | *0*  *1* | 0  1 | 0  1 | 0  1 | 0 | 0  4 | 0  4 |
| viac ako peniaze | | |  |  |  |  |  | *0* | 0 | 0 | 0 | 0  1 | 0  1 | 0  1 |
|  | | | | | | | | | | | | | | | |
| **Človek a hodnoty** | náboženská výchova | | | *0,5*  *0,5* | 1 | 1 | 1 | 3,5  0,5 | *1* | 1 | 1 | 0,5  0,5 | 0,5  0,5 | 4  1 | 7,5  1,5 |
|  | | | | | | | | | | | | | | | |
| **Matematika a práca s informáciami** | matematika | | | *4*  *1* | 4 | 3  1 | 3  2 | 14  4 | *3,5*  *1,5* | 4  1 | 3,5  0,5 | 4 | 4  1 | 19  4 | 33  8 |
| informatika | | |  |  |  |  |  | *0,5*  *0,5* | 0,5  0,5 | 0,5  0,5 | 0,5  0,5 | 0,5 | 2,5  2 | 2,5  2 |
| informatická výchova | | |  | 1 | 1 | 1 | 3 |  |  |  |  |  |  | 3 |
|  | | | | | | | | | | | | | | | |
| **Človek a svet práce** | pracovné vyučovanie | | |  |  |  | 1 | 1 |  |  |  |  |  |  | 1 |
| svet práce | | |  |  |  |  |  |  |  | 0,5  0,5 | 0,5  0,5 |  | 1  1 | 1  1 |
| technika | | |  |  |  |  |  |  |  | 0,5  0,5 | 0,5  0,5 | 0  0,5 | 1  1,5 | 1  1,5 |
| **Umenie a kultúra** | výtvarná výchova | | | *1*  *1* | 1  1 | 1  1 | 1 | 4  3 | *1* | 1 | 1 |  |  | 3 | 7  3 |
| hudobná výchova | | | *1* | 1 | 1 | 1 | 4 | *1* | 1 | 1 |  |  | 3 | 7 |
| výchova umením | | |  |  |  |  |  |  |  |  | 1 |  | 1 | 1 |
|  | | | | | | | | | | | | | | | |
| **Zdravie a pohyb** | telesná výchova  (dopr. výchova – prierezová téma) | | | *2* | 2 | 2 | 2 | 8 | *2* | 2 | 2 | 2 | 2 | 10 | 18 |
|  | | | | | | | | | | | | | | | |
| **Spolu povinná časť Št. VP** |  | | | ***17*** | **18** | **20** | **21** | **76** | ***21*** | **21** | **24** | **24** | **24** | **116** | **192** |
| **Voliteľné hodiny Šk. VP** |  | | | *5* | 5 | 5 | 5 | 20 | *6* | 6 | 6 | 6 | 6 | **30** | **50** |
| **Spolu : povinná časť + voliteľné hodiny** |  | | | ***22*** | **23** | **25** | **26** | **96** | ***27*** | **29** | **30** | **30** | **30** | **146** | **242** |

**Rámcový učebný plán pre základné školy s vyučovacím jazykom slovenským – platný pre 1. a 5.očník**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | **Štátny vzdelávací program + školský vzdelávací program** | | | | | | | | | | | | |
| Vzdelávacia oblasť | Predmet/ročník | | | **1.** | **2.** | **3.** | **4.** | **Sp 1.-4.** | **5.** | **6.** | **7.** | **8.** | **9.** | **Sp. 5.-9.** | **Spolu** |
| **Jazyk a komunikácia** | slovenský jazyk a litera3túra | | | 9 | 8  1 | 7  1 | 7  1 | 31  3 | 5 | 5 | 4 | 5 | 5 | 24 | 55  3 |
| dramatická výchova | | | 1 | 1 |  |  | 2 |  |  |  |  |  |  | 2 |
| anglický jazyk | | |  |  | 3 | 3 | 6 | 3 | 3 | 3 | 3 | 3 | 15 | 21 |
| druhý cudzí jazyk | | |  |  |  |  |  |  |  | 2 | 2 | 2 | 6 | 6 |
|  | | | | | | | | | | | | | | | |
| **Matematika a práca s informáciami** | matematika | | | 4 | 4  1 | 4  1 | 4 | 16  2 | 4  1 | 4 | 4 | 4 | 5 | 21  1 | 37  3 |
| informatika | | |  |  | 1 | 1 | 2 | 1 | 1 | 1 | 1 |  |  | 4 |
|  |  | | |  |  |  |  |  |  |  |  |  | | | |
| **Človek a príroda** | prvouka | | | 1  1 | 2 |  |  | 3 |  |  |  |  |  |  | 3  1 |
| prírodoveda | | |  |  | 1 | 2 | 3 |  |  |  |  |  |  | 3 |
| fyzika | | |  |  |  |  |  |  | 2 | 1 | 2 | 1 | 6 | 6 |
| chémia | | |  |  |  |  |  |  |  |  | 2 | 2 | 1 | 5 |
| biológia | | |  |  |  |  |  | 2 | 1  1 | 2 | 1 | 1  1 | 7  2 | 7  2 |
|  | | | | | | | | | | | | | | | |
| **Človek a spoločnosť** | vlastiveda | | |  |  | 1 | 2 | 3 |  |  |  |  |  |  |  |
| dejepis | | |  |  |  |  |  | 1  1 | 1  1 | 1 | 1 | 2 | 6  2 | 6  2 |
| geografia | | |  |  |  |  |  | 2 | 1  1 | 1  1 | 1 | 1  1 | 6  3 | 6  3 |
| občianska výchova | | |  |  |  |  |  |  | 1 | 1 | 1 | 1 | 4 | 4 |
| regionálna výchova | | |  |  |  |  |  | 0  1 | 0  1 | 0  1 | 0  1 | 0 | 0  4 | 0  4 |
| *viac ako peniaze* | | |  |  |  |  |  | 0 | 0 | 0 | 0 | 0  1 | 0  1 | 0  1 |
|  | | | | | | | | | | | | | | | |
| **Človek a hodnoty** | náboženská výchova | | | 1 | 1 | 1 | 1 | 4 | 1 | 1 | 1 | 1 | 1 | 5 | 9 |
|  | | | | | | | | | | | | | | | |
| Človek a svet práce | pracovné vyučovanie | | |  |  | 1 | 1 | 2 |  |  |  |  |  |  | 2 |
| technika | | |  |  |  |  |  | 1 | 1 | 1 | 1 | 1 | 5 | 5 |
| Umenie a kultúra | hudobná výchova | | | 1 | 1 | 1 | 1 | 4 | 1 | 1 | 1 | 1 |  | 4 | 8 |
| výtvarná výchova | | | 2 | 2 | 1 | 1 | 6 | 1 | 1 | 1 | 1 | 1 | 5 | 11 |
|  | | | | | | | | | | | | | | | |
| Zdravie a pohyb | telesná a športová výchova | | | 2 | 2 | 2 | 2 | 8 | 2 | 2 | 2 | 2 | 2 | 10 | 18 |
|  | | | | | | | | | | | | | | | |
| **Spolu povinná časť Št. VP** |  | | | **20** | **20** | **23** | **25** | **88** | **24** | **25** | **26** | **27** | **25** | **127** | **215** |
| **Voliteľné hodiny Šk. VP** |  | | | **2** | 3 | 2 | 1 | 8 | 3 | 4 | 4 | 3 | 5 | **19** | **27** |
| **Spolu : povinná časť + voliteľné hodiny** |  | | | **22** | **23** | **25** | **26** | **96** | **27** | **29** | **30** | **30** | **30** | **146** | **242** |

**Poznámky:**

* vyučovacia hodina v každom predmete má 45 minút,
* cudzí jazyk sa vyučuje v skupinách s najvyšším počtom 17 žiakov,
* náboženská výchova sa vyučuje v skupinách s najvyšším počtom žiakov 20,
* informatika a informatická výchova sa vyučuje v skupinách s najvyšším počtom 17 žiakov,
* telesná výchova v 5. – 9. ročníku sa vyučuje v skupinách chlapcov a dievčat,

najvyšší počet žiakov v skupine je 25,

* predmety s polhodinovou dotáciou ( informatika, technika – 9. ročník) sa vyučujú každý druhý týždeň jednu hodinu,
* nové predmety: - dramatická výchova v 1. a 2. ročníku

- regionálna výchova v 5. až 8. ročníku

- viac ako peniaze v 9. ročníku

**Poznámka ku ŠkVP platného od 1. 9. 2015 pre 1. a 5 ročník**

* Z rámca voliteľných hodín bude ponúknuté žiakom 7. – 9. ročníka ako druhý cudzí jazyk nemecký a ruský jazyk a to podľa možností a záujmu žiakov, t. j. min. 50% počtu žiakov z daného ročníka, avšak min. 12 žiakov v rozsahu 2 hod. týždenne.

**Delenie hodín**

Delenie sa uskutočňuje v zmysle vyhlášky č. 320 z roku 2008 Z. z. o základnej škole

**3. ročník**

1 hodina – NAB

1 hodina – IFV

3 hodiny – 1. cudzí jazyk

**5. ročník**

Všetky vyučovacie predmety okrem hudobnej, výtvarnej a regionálnej výchovy, pretože v triede je 7 žiakov so špeciálnymi výchovno – vzdelávacími potrebami. (SJL, ANJ, BIO, DEJ, GEO, NAB, MAT, INF, THD, TŠV)

**6. ročník**

3 hodiny – ANJ

2 hodiny – NEJ/RUJ

2 hodiny - TSV

1 hodina - IFV

**7. ročník**

3 hodiny – ANJ

1 hodina - NEJ

2 hodiny - TSV

1 hodina - IFV

1 hodina - THD

1 hodina - SEE

**8. ročník**

3 hodiny – 1AJ/1NJ

1 hodina - 2AJ/2NJ

2 hodiny - TSV

1 hodina - IFV

1 hodina - THD

1 hodina - SEE

**9. ročník**

3 hodiny – 1AJ/1NJ

2 hodiny – 2AJ/2NJ

2 hodiny - TSV

0,5 hodina - IFV

0,5 hodina - THD

**Využitie voliteľných hodín**

**ISCED 1 – ŠkVP pre 2. - 4. ročník**

* posilnenie SJL: 2., 3. a 4. ročník – 2 hodiny,
* dramatická výchova –  2. ročník – 1 hodina,
* posilnenie prírodovedy - 2, 3. a 4. ročník – 1 hodina,
* posilnenie matematiky - 3. ročník - 1 hodina, - 4. ročník - 2 hodiny,
* posilnenie výtvarnej výchovy - 2. a 3. ročník - 1 hodina,

**ISCED 1 – ŠkVP pre 1. ročník**

**-** dramatická výchova – 2. ročník – 1 hodina

- posilnenie prvouky o 1 hodinu v 1. ročníku

**1.ročník**

**Dramatická výchova – 1 hodina**

V hrách a cvičeniach rozvíjať uvoľnenie a sústredenosť, odstraňovať zábrany, rozvíjať vnímanie, schopnosť objavovať samého seba aj okolitý svet.

**Prvouka – 1 hodina**

Spoznávanie javov v prírode pomocou hry. Zaradiť do vyučovania rôzne súťaže.

**2. ročník**

**Slovenský jazyk – 2 hodiny**

Tvorivé písanie, písanie krátkych príbehov. Čítanie – Rozvíjanie čitateľskej gramotnosti, čítanie s porozumením primeraných textov.

**Dramatická výchova – 1 hodina**

Viesť žiakov k samostatnému sebavedomému vystupovaniu. Vedieť sa vyjadriť pomocou gest, mimiky, pantomímy. Prezentovať sa krátkymi divadelnými predstaveniami.

**Prírodoveda – 1 hodina**

Priame pozorovanie javov, ochrana životného prostredia, práca na projektoch

**Výtvarná výchova** – 1 hodina – experimentovanie s netradičným a prírodným materiálom, práca v skupinách.

**3. ročník**

**Slovenský jazyk – 2 hodiny**

Rozvíjanie čitateľskej gramotnosti, čítanie s porozumením, čítanie detskej literatúry.

**Prírodoveda – 1 hodina**

Pozorovanie javov v prírode, práca na projektoch, pozorovania a pokusy. Ochrana človeka a prírody .

**Matematika – 1 hodina**

Upevňovanie matematických zručností prostredníctvom didaktických hier, riešenie slovných úloh.

**Výtvarná výchova – 1 hodina**

Výtvarné umenie v živote človeka, moderné umenie . Využitie prírodných a odpadových materiálov.

**4. ročník**

**Slovenský jazyk – 2 hodiny**

Využitie literatúry na rozširovanie slovnej zásoby, na komunikačné zručnosti. Čítanie s porozumením- Upevňovanie gramatiky formou didaktických hier, testov .

**Matematika – 2 hodiny**

Upevňovanie matematických zručností prostredníctvom IKT, didaktických hier, riešenie slovných úloh. Upevňovanie vedomostí a zručností z geometrie – stavby, plány.

**Prírodoveda – 1 hodina**

Práca s encyklopédiou, internetom, práca s pokusom, bádateľské aktivity. Projekty zamerané na ochranu zdravia a prírody.

**ISCED 2 – ŠkVP pre 6. – 9. ročník**

Štátny vzdelávací program 2. stupňa ZŠ – nižšie sekundárne vzdelávanie sme doplnili nasledovne:

* 1 hodina – posilnili sme vyučovanie druhého CJ v 6. a 9..ročníku z 1 na 2 vyučovacie hodiny, ktoré budú určené na skvalitnenie a rozšírenie učiva,
* 1 hodinou vyučovanie matematiky v 6. ročníku a 9. ročníku, 0,5 hodiny – posilnenie matematiky v 7. ročníku - hodiny sú venované hlavne na slovné úlohy vedúce k čítaniu s porozumením, upevňovanie a opakovanie učiva a príprave na Testovanie 9,
* 0,5 hodinou sme rozšírili vyučovanie informatiky v ročníkoch 6., 7., 8. v rámci vzdelávacej oblasti Matematika a práca s informáciami,
* 0,5 hodiny sme rozšírili predmet Technika v 7. a 8. ročníku a zaviedli sme tento predmet v 9. ročníku (0,5 hodina týždenne),
* 0,5 hodiny sme rozšírili predmet Svet práce v 7. a 8. ročníku,
* 1 hodinou sme rozšírili vyučovanie geografie v 6., 7. a 9. ročníku v rámci vzdelávacej oblasti Človek a spoločnosť,
* 1 hodinou sme rozšírili vyučovanie biológie v 6, 8., 9. ročníku a 0,5 hodinou v 7. ročníku v rámci vzdelávacej oblasti Človek a príroda. Rozšírenými hodinami biológie majú žiaci možnosť osvojiť si poznatky aj z výberových tém a rozširujúceho učiva v jednotlivých ročníkoch, upevniť vedomostí, precvičovať praktické zručností (práca s mikroskopom, tvorba herbárov, zbierky pobytových stôp, semien...), venovať sa tvorbe projektov. Učiteľ má priestor motivovať žiakov k zvýšenému záujmu o tento predmet,
* 0,5 povinná hodinová dotácia na vyučovanie chémie sa v 6. ročníku v tomto školskom roku zrušila a bude presunutá na budúci školský rok do 7. ročníka, 0,5 hodiny sme rozšírili vyučovanie chémie v 7. ročníku a 1 hodinu v 8. ročníku,
* v ročníkoch 5. až 8. sme zaviedli vyučovací predmet regionálna výchova v rámci vzdelávacej oblasti Človek a spoločnosť s týždennou dotáciu 1 hodina.
* 0,5 hodiny sme rozšírili predmet Náboženská výchova v 8. a 9. ročníku.
* v 9. ročníku sme zaviedli predmet Viac ako peniaze s dotáciou 1 hodina týždenne na rozvíjanie finančnej gramotnosti

# V Učebné osnovy

Tvoria vlastný didaktický program vzdelávania pre každý predmet. Vychádzajú zo Štátneho vzdelávacieho programu a reflektujú profil absolventa a zameranie školy.

**Obsahujú:**

1. Charakteristiku predmetu – jeho význam v obsahu vzdelávania.
2. Rozvíjajúce ciele, spôsobilosti, predmetové vychádzajú z kľúčových spôsobilostí.
3. Témy, prostredníctvom, ktorých rozvíjame kompetencie, obsah, prierezové témy a prepojenie s inými predmetmi.
4. Požiadavky na výstup.
5. Metódy a formy práce – stratégie vyučovania.
6. Učebné zdroje sú zdrojom informácií pre žiakov. Sú to učebnice, odborná literatúra, odborné časopisy, náučné slovníky, materiálno-technické a didaktické prostriedky a pod..
7. Hodnotenie predmetu.

**Učebné osnovy – príloha v elektronickej podobe**

Prerokované na pedagogickej rade dňa: 28. 08. 2015 ............................................

Ing. Marcela Prielomková

Prerokované na rade školy dňa: 22. septembra 2015 ............................................ PaeDr. Sylvia Nečasová

1. ) § 31 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-1)